Bhutani ngultrum - Vikipeedia, vaba entsüklopeedia

# Bhutani ngultrum

### Allikas: Vikipeedia

Bhutani ngultrum (dzongkha keeles དངུལ་ཀྲམ (dNgul Tam 'hõbemünt')) on Bhutani rahaühik.

Valuutatähis standardi ISO 4217 järgi on BTN. Lühend on Nu.

Ngultrum võeti kasutusele 1974.

Üks ngultrum jaguneb 100 tšhertrumiks (Chhertrum; lühend Ch). Kuni 1979. aastani jagunes see 100 tšetrumiks (Chetrum).

## [redigeeri] Vahetuskursid

Ngultrum võrdub väärtuselt India ruupiaga.

India aitas Bhutanil 1960ndatel Bhutani majandust arendada. Kui ngultrum kasutusele võeti, seoti see India ruupiaga. Põhjuseks on Bhutani majanduse tihe seos India majandusega: India arvele läheb umbes 95% Bhutani ekspordist ja 80% Bhutani impordist.

Ngultrum on otseselt konverteeritav ainult India ruupiaga, teiste valuutadega India ruupia kaudu. Ngultrumit aktsepteeritakse Bhutani lähedal asuvates India piirkondades.

Seisuga 7. jaanuar 2005 võrdus USA dollar 43,8400 ngultrumiga ja euro 57,2443 ngultrumiga. Seisuga 2. oktoober 2005 oli vahetuskurss 1 euro 54,04 ngultrumi vastu ja 1 ngultrum 0,02 euro vastu.

Vahetuskurss 24. augustil 2006
1 USA dollar = 46,5333 ngultrumit
1 euro = 59,4456 ngultrumit
1 Hiina jüaan = 5,83453 ngultrumit
1 Suurbritannia naelsterling = 88,0495 ngultrumit

## [redigeeri] Pangatähed ja mündid

Käibel on järgmised pangatähed:

- 5 ngultrumit
- 10 ngultrumit
- 20 ngultrumit
- 50 ngultrumit
- 100 ngultrumit
- 500 ngultrumit

Käibel on järgmised mündid:

- 5 tšhertrumit
- 10 tšhertrumit
- 20 tšhertrumit
- 25 tšhertrumit
- 50 tšhertrumit
- 1 ngultrum

## [redigeeri] Ajalugu

Enne ngultrumi kasutuselevõtmist jagunes ruupia 1957. aastani Bhutanis 64 paisa'ks ja hiljem 100 naya paisa'ks.

Enne kui Bhutan 1961 välismaailmale avanes, puudus Bhutanil rahamajandus. India ja Tiibetiga käis piiratud kaubavahetus, kuid kogu sisemaine kaubandus oli vahetuskaubandus. Isegi pärast 1961. aastat puudus Bhutanil oma valuuta, kuid India ruupia oli sestsaadik tihedalt käibel ning on jäänud siiani kehtivaks maksevahendiks.

1960ndatel asutati rahandussekretariaat, millest 1968 sai rahandusamet.

Aastal 1968 asutati maa esimene pank, Bank of Bhutan. Pangatähed võeti kasutusele 1974. Aastal 1975 asutati kindlustuskompanii Royal Insurance Corporation of Bhutan. Aastal 1982 asutati eriseadusega Bhutani keskpank Royal Monetary Authority nime all. Aastal 1988 asutati Bhutan Development Finance Corporation. Aastal 1993 asutati börs Royal Securities Exchange.

Aastal 1996 asutati esimene erapank The Bhutan National Bank.

## [redigeeri] Välislingid

- Bhutani valuuta ajalugu ning rahatähtede ja müntide kirjeldused ja kujutised (inglise keeles)
- Endiste ja praeguste pangatähtede kujutised
- Artikkel Bhutani ja India valuuta seotuse kohta (inglise keeles; pdf)
- Bhutan National Bank
- Aasia Arengupanga Bhutani lehekülg
- Bhutani pangasüsteem

Välja otsitud andmebaasist "http://et.wikipedia.org../../../b/h/u/Bhutani_ngultrum.html"

Kategooriad: Bhutan | Rahaühikud

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Català
- Česky
- Deutsch
- English
- Español
- Français
- Lumbaart
- Magyar
- Nederlands
- 日本語
- ‪Norsk (bokmål)‬
- Polski
- Русский
- Svenska
- 中文